               EURÓPAI BIZOTTSÁG
            Brüsszel, 2022.3.4.
            COM(2022) 79 final
            2022/0057(NLE)

            Javaslat
            A TANÁCS HATÁROZATA
            az Európai Unió által az EGT Vegyes Bizottságban az Európai Gazdasági Térségről szóló megállapodás IX. mellékletének (Pénzügyi szolgáltatások) és (a 101. cikkben említett listát tartalmazó) 37. jegyzőkönyvének módosításával kapcsolatban képviselendő álláspontról(Az EGT-tag EFTA-államok részvétele a fenntartható finanszírozással foglalkozó tagállami szakértői csoportban)
            (EGT-vonatkozású szöveg)

               INDOKOLÁS

               1.A javaslat tárgya

               E javaslat tárgya az Unió által az EGT Vegyes Bizottságban az EGT-megállapodás IX. mellékletének (Pénzügyi szolgáltatások) és (a 101. cikkben említett listát tartalmazó) 37. jegyzőkönyvének módosításáról szóló vegyes bizottsági határozat tervezett elfogadásával kapcsolatban képviselendő álláspont meghatározásáról szóló határozat.

               2.A javaslat háttere

               2.1.Az EGT-megállapodás

               Az Európai Gazdasági Térségről szóló megállapodás (a továbbiakban: az EGT-megállapodás) egyenlő jogokat és kötelezettségeket biztosít a belső piacon az EGT polgárai és gazdasági szereplői részére. A megállapodás értelmében a négy alapszabadságra vonatkozó uniós jogszabályokat a 30 EGT-tagország mindegyikében, vagyis az uniós tagállamokban, Norvégiában, Izlandon és Liechtensteinben alkalmazni kell. Ezenfelül az EGT-megállapodás olyan fontos területeken való együttműködésre is kiterjed, mint a kutatás és fejlesztés, az oktatás, a szociálpolitika, a környezetvédelem, a fogyasztóvédelem, a turizmus és a kultúra, amelyek együttesen „kísérő és horizontális politikák” néven ismeretesek. A megállapodás 1994. január 1-jén hatályba lépett. Az Európai Unió a tagállamokkal együtt a megállapodás részes fele.

               2.2.Az EGT Vegyes Bizottság

               Az EGT-megállapodás kezeléséért az EGT Vegyes Bizottság felelős. Az EGT Vegyes Bizottság az EGT-megállapodásban foglaltak érvényesülésével kapcsolatos véleménycsere fóruma. Határozatait konszenzussal hozza meg.

               2.3.Az EGT Vegyes Bizottság tervezett jogi aktusa

               Az EGT Vegyes Bizottság az EGT-megállapodás IX. mellékletének (Pénzügyi szolgáltatások) és (a 101. cikkben előírt jegyzéket tartalmazó) 37. jegyzőkönyvének módosításáról szóló EGT vegyes bizottsági határozatot (a továbbiakban: a tervezett jogi aktus) tervezi elfogadni.

               A tervezett jogi aktus célja, hogy belefoglalja a pénzügyi szolgáltatási ágazatban a fenntarthatósággal kapcsolatos közzétételekről szóló, 2019. november 27-i (EU) 2019/2088 európai parlamenti és tanácsi rendeletet
                  1
               , valamint a fenntartható befektetések előmozdítását célzó keret létrehozásáról, valamint az (EU) 2019/2088 rendelet módosításáról szóló, 2020. június 18-i (EU) 2020/852 európai parlamenti és tanácsi rendeletet
                  2
                az EGT-megállapodásba.

               Az EGT-megállapodás 103. és 104. cikkének megfelelően a tervezett jogi aktus kötelező lesz a felekre nézve.

               3.Az Unió által képviselendő álláspont

               A Bizottság benyújtja az EGT Vegyes Bizottság határozattervezetét a Tanácsnak az Unió álláspontjaként történő elfogadásra. Az elfogadott álláspontot a lehető leghamarabb elő kell terjeszteni az EGT Vegyes Bizottságban.

               Az EGT Vegyes Bizottság mellékelt határozata bevezeti az EGT-tag EFTA-államok számára egy uniós irányító szerv, nevezetesen a fenntartható finanszírozással foglalkozó tagállami szakértői csoport munkájában való részvételre irányuló jogokat, ami túlmutat a 2894/94/EK tanácsi rendelet értelmében vett egyszerű technikai kiigazításon. Az Unió álláspontját ennélfogva a Tanács alakítja ki.

               4.Jogalap

               4.1.Eljárási jogalap

               4.1.1.Általános elvek

               Az Európai Unió működéséről szóló szerződés (a továbbiakban: EUMSZ) 218. cikkének (9) bekezdése határozatok elfogadásáról rendelkezik „a megállapodásokkal létrehozott szervekben az Unió által képviselendő álláspontok kialakítására vonatkozóan, amennyiben az ilyen szervnek joghatással bíró jogi aktust kell elfogadnia, kivéve a megállapodás intézményi kereteit kiegészítő vagy módosító jogi aktusokat”.

               A „joghatással bíró jogi aktus” fogalmába beletartoznak a nemzetközi jognak a kérdéses szervet szabályozó szabályai szerint joghatással bíró jogi aktusok. Ezenfelül a fogalom magában foglalja azokat az eszközöket is, melyek a nemzetközi jog szerint nem bírnak kötelező erővel, de „meghatározó módon befolyásolják az uniós jogalkotó által [...] elfogadott szabályozás tartalmát”
                  3
               .

               4.1.2.A jelen esetre történő alkalmazás

               Az EGT Vegyes Bizottságot megállapodás, nevezetesen az EGT-megállapodás hozta létre. Az EGT Vegyes Bizottság által elfogadandó jogi aktus joghatással bíró jogi aktus. Az EGT-megállapodás 103. és 104. cikkének megfelelően a tervezett jogi aktus a nemzetközi jog szerint kötelező érvényű lesz.

               A tervezett jogi aktus nem egészíti ki és nem módosítja a megállapodás intézményi keretét. Ezért a javasolt határozat eljárási jogalapja az EUMSZ 218. cikkének (9) bekezdése, összefüggésben az Európai Gazdasági Térségről szóló megállapodás végrehajtására vonatkozó rendelkezésekről szóló 2894/94/EK tanácsi rendelet 1. cikkének (3) bekezdésével.

               4.2.Anyagi jogalap

               4.2.1.Általános elvek

               A 2894/94/EK tanácsi rendelet 1. cikkének (3) bekezdésével összefüggésben értelmezett EUMSZ 218. cikk (9) bekezdése szerinti határozat anyagi jogalapja elsősorban az EGT-megállapodásba belefoglalandó uniós jogi aktusok anyagi jogalapjától függ.

               Amennyiben a tervezett jogi aktus kettős célkitűzést követ, vagy két összetevőből áll, és ezek egyike elsődlegesként vagy döntő jellegűként azonosítható, míg a másik pusztán járulékos jellegű, az EUMSZ 218. cikkének (9) bekezdése szerinti határozatot egyetlen jogalapra, azaz az elsődleges, illetve döntő jellegű célkitűzés vagy összetevő által megkövetelt jogalapra kell alapítani.

               4.2.2.A jelen esetre történő alkalmazás

               A tervezett jogi aktus elsődleges célkitűzése és tartalma a jogszabályok közelítéséhez és a belső piac működésének biztosításához kapcsolódik. Ezért a javasolt határozat anyagi jogalapja az Európai Unió működéséről szóló szerződés 114. cikke.

               4.3.Következtetés

               A javasolt határozat jogalapja ezért a 114. cikk, összefüggésben az EUMSZ 218. cikkének (9) bekezdésével és az Európai Gazdasági Térségről szóló megállapodás végrehajtására vonatkozó rendelkezésekről szóló 2894/94/EK tanácsi rendelet 1. cikkének (3) bekezdésével.

               5.A tervezett jogi aktus kihirdetése

               Mivel az EGT Vegyes Bizottság jogi aktusa módosítani fogja az EGT-megállapodás IX. mellékletét (Pénzügyi szolgáltatások) és (a 101. cikkben említett listát tartalmazó) 37. jegyzőkönyvét, elfogadását követően helyénvaló kihirdetni azt az Európai Unió Hivatalos Lapjában.

               2022/0057 (NLE)

               Javaslat

               A TANÁCS HATÁROZATA

               az Európai Unió által az EGT Vegyes Bizottságban az Európai Gazdasági Térségről szóló megállapodás IX. mellékletének (Pénzügyi szolgáltatások) és (a 101. cikkben említett listát tartalmazó) 37. jegyzőkönyvének módosításával kapcsolatban képviselendő álláspontról

                  (Az EGT-tag EFTA-államok részvétele a fenntartható finanszírozással foglalkozó tagállami szakértői csoportban)

               (EGT-vonatkozású szöveg)

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 114. cikkére, összefüggésben 218. cikke (9) bekezdésével,

               tekintettel az Európai Gazdasági Térségről szóló megállapodás végrehajtására vonatkozó rendelkezésekről szóló, 1994. november 28-i 2894/94/EK tanácsi rendeletre
                  4
                és különösen annak 1. cikke (3) bekezdésére,

               tekintettel az Európai Bizottság javaslatára,

               mivel:

               (1)Az Európai Gazdasági Térségről szóló megállapodás
                  5
                (a továbbiakban: az EGT-megállapodás) 1994. január 1-jén hatályba lépett.

               (2)Az EGT-megállapodás 98. cikke értelmében, az EGT-megállapodással létrehozott EGT Vegyes Bizottság (a továbbiakban: EGT Vegyes Bizottság) határozhat többek között az EGT-megállapodás IX. mellékletének (Pénzügyi szolgáltatások) és (a 101. cikkben előírt listát tartalmazó) 37. jegyzőkönyvének módosításáról.

               (3)Az (EU) 2019/2088 európai parlamenti és tanácsi rendeletet
                  6
                bele kell foglalni az EGT-megállapodásba.

               (4)Az (EU) 2020/852 európai parlamenti és tanácsi rendeletet
                  7
                bele kell foglalni az EGT-megállapodásba.

               (5)Az EGT-megállapodás IX. mellékletét és 37. jegyzőkönyvét ennek megfelelően módosítani kell.

               (6)Az Unió által az EGT Vegyes Bizottságban képviselendő álláspontnak ezért az EGT vegyes bizottság csatolt határozattervezetén kell alapulnia,

               ELFOGADTA EZT A HATÁROZATOT:

               1. cikk

               Az Uniónak az EGT-megállapodás IX. mellékletének és 37. jegyzőkönyvének módosítására vonatkozóan az EGT Vegyes Bizottságban képviselendő álláspontja az e határozathoz csatolt EGT vegyes bizottsági határozattervezeten alapul.

               2. cikk

               Ez a határozat az elfogadásának napján lép hatályba.

               Kelt Brüsszelben, -án/-én.

                     a Tanács részéről

                     az elnök

                     (1)

                        HL L 317., 2019.12.9., 1. o.

                     (2)

                        HL L 198., 2020.6.22., 13. o.

                     (3)

                        A Bíróság 2014. október 7-i ítélete, Németország kontra Tanács, C-399/12, ECLI:EU:C:2014:2258, 61–64. pont.

                     (4)

                        HL L 305., 1994.11.30., 6. o.

                     (5)

                        HL L 1., 1994.1.3., 3. o.

                     (6)

                        Az Európai Parlament és a Tanács (EU) 2019/2088 rendelete (2019. november 27.) a pénzügyi szolgáltatási ágazatban a fenntarthatósággal kapcsolatos közzétételekről (HL L 317., 2019.12.9., 1. o.).

                     (7)

                        Az Európai Parlament és a Tanács (EU) 2020/852 rendelete (2020. június 18.) a fenntartható befektetések előmozdítását célzó keret létrehozásáról, valamint az (EU) 2019/2088 rendelet módosításáról (HL L 198., 2020.6.22., 13. o.).

    ---documentbreak---

               EURÓPAI BIZOTTSÁG
            Brüsszel, 2022.3.4.
            COM(2022) 79 final

            MELLÉKLET
            a következőhöz:
            JavaslatA TANÁCS HATÁROZATA
            az Európai Unió által az EGT Vegyes Bizottságban az Európai Gazdasági Térségről szóló megállapodás IX. mellékletének (Pénzügyi szolgáltatások) és (a 101. cikkben említett listát tartalmazó) 37. jegyzőkönyvének módosításával kapcsolatban képviselendő álláspontról (Az EGT-tag EFTA-államok részvétele a fenntartható finanszírozással foglalkozó tagállami szakértői csoportban)

               MELLÉKLET

               AZ EGT VEGYES BIZOTTSÁG HATÁROZATA

               az Európai Gazdasági Térségről szóló megállapodás IX. mellékletének (Pénzügyi szolgáltatások) és (a 101. cikkben említett listát tartalmazó) 37. jegyzőkönyvének módosításáról

               AZ EGT VEGYES BIZOTTSÁG,

               tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,

               mivel:

               (1)A pénzügyi szolgáltatási ágazatban a fenntarthatósággal kapcsolatos közzétételekről szóló, 2019. november 27-i (EU) 2019/2088 európai parlamenti és tanácsi rendeletet
                  1
                bele kell foglalni az EGT-megállapodásba.

               (2)A fenntartható befektetések előmozdítását célzó keret létrehozásáról, valamint az (EU) 2019/2088 rendelet módosításáról szóló, 2020. június 18-i (EU) 2020/852 európai parlamenti és tanácsi rendeletet
                  2
                bele kell foglalni az EGT-megállapodásba.

               (3)Az EGT-megállapodás IX. mellékletét és 37. jegyzőkönyvét ezért ennek megfelelően módosítani kell,

               ELFOGADTA EZT A HATÁROZATOT:

               1. cikk

               Az EGT-megállapodás IX. mellékletének 31nb. pontja ((EU) 2019/1851 felhatalmazáson alapuló bizottsági rendelet) után a szöveg a következő ponttal egészül ki:

               „31o.32019 R 2088: Az Európai Parlament és a Tanács (EU) 2019/2088 rendelete (2019. november 27.) a pénzügyi szolgáltatási ágazatban a fenntarthatósággal kapcsolatos közzétételekről (HL L 317., 2019.12.9., 1. o.).

               –32020 L 0852: Az Európai Parlament és a Tanács (EU) 2020/852 rendelete (2020. június 18.) (HL L 198., 2020.6.22., 13. o.).

               A rendelet rendelkezéseit e megállapodás alkalmazásában a következő kiigazításokkal kell értelmezni:

               a)Az EFTA-államok tekintetében a 4. cikk (3) és (4) bekezdésében meghatározott eltéréseket a(z) [e határozat].../... EGT vegyes bizottsági határozat hatálybalépésének napjától vagy a nemzeti jog alapján legkésőbb az azt követő 12 hónapon belül kijelölt időponttól kell alkalmazni.

               b)A 20. cikkben az EFTA-államok tekintetében:

               a)a második bekezdésben a „2021. március 10-től” szövegrész helyébe „a(z) [e határozat].../... EGT vegyes bizottsági határozat hatálybalépésének napjától vagy a nemzeti jog alapján legkésőbb az azt követő 12 hónapon belül kijelölt időponttól” szövegrész lép;

               b)a harmadik bekezdésben a „2022. január 1-jétől” szövegrész helyébe „a(z) [e határozat].../... EGT vegyes bizottsági határozat hatálybalépésének napjától vagy a nemzeti jog alapján legkésőbb az azt követő 12 hónapon belül kijelölt időponttól” szövegrész lép.

               31p.32020 R 0852: Az Európai Parlament és a Tanács (EU) 2020/852 rendelete (2020. június 18.) a fenntartható befektetések előmozdítását célzó keret létrehozásáról, valamint az (EU) 2019/2088 rendelet módosításáról (HL L 198., 2020.6.22., 13. o.).

               A rendelet rendelkezéseit e megállapodás alkalmazásában a következő kiigazításokkal kell értelmezni:

               a)A 13. cikk (1) bekezdésének d) pontjában az »uniós jog« szövegrész helyébe az »EGT-megállapodás« szövegrész lép.

               b)Az EFTA-államok tekintetében a 27. cikk (2) bekezdésében a „2022. január 1-jétől” szövegrész helyébe „a(z) [e határozat].../... EGT vegyes bizottsági határozat hatálybalépésének napjától vagy a nemzeti jog alapján legkésőbb az azt követő 12 hónapon belül kijelölt időponttól” szövegrész lép.”

               2. cikk

               Az EGT-megállapodás 37. jegyzőkönyve a következő ponttal egészül ki:

               „43.A fenntartható finanszírozással foglalkozó tagállami szakértői csoport ((EU) 2020/852 rendelet).”

               3. cikk

               Az (EU) 2019/2088 és az (EU) 2020/852 rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.

               4. cikk

               Ez a határozat az azt követő napon lép hatályba, amikor az EGT-megállapodás 103. cikkének (1) bekezdésében előírt utolsó bejelentést megtették
                  3*.

               5. cikk

               Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.

               Kelt Brüsszelben, [...]-án/-én.

                     az EGT Vegyes Bizottság részéről

                     az elnök

                     […]

                     az EGT Vegyes Bizottság

                     titkárai

                     […]

                     (1)

                        HL L 317., 2019.12.9., 1. o.

                     (2)

                        HL L 198., 2020.6.22., 13. o.

                     (3)
                  *
                        [Alkotmányos követelmények fennállását nem jelezték.] [Alkotmányos követelmények fennállását jelezték.]